Operation: Mindcrime

Operation: Mindcrime er et konseptalbum med det amerikanske, progressive metal-bandet Queensrÿche.

Albumet kom i 1988 og var sterkt influert av Pink Floyds The Wall. Albumet har gjesteartist Pamela Moore som «Sister Mary». Albumet solgte til platinaplate i USA i 1991. Albumet kom også ut som musikkvideo; Operation: LIVEcrime. Oppfølgeren Operation: Mindcrime II, ble utgitt 4. april 2006, og begge albumene og DVD-en Mindcrime at the Moore fra 2007 er konsertopptak fra albumene.

Albumet regnes som en klassiker innen heavy metal-album, og solgte til platinaplate 15. august 1991 i USA.

Handling 
Albumet omhandler historien om «Nikki», en småkriminell som blir hyrt inn av den mystiske «Dr. X». Han får i oppdrag å «fjerne» nonnen Mary – en tidligere prostituert, samt presten i klosteret, da disse står i veien for Dr. X sine revolusjonære planer. Mary er Nikkis store kjærlighet. Dette dilemma gnager på Nikkis samvittighet, noe som gjør at han ikke klarer å utføre drapet. Da Mary likevel blir funnet drept, blir Nikki anklaget for drapet på Mary uten at han har erindring om å ha utført det. Albumet starter med at Nikki våkner opp av koma, og at det gradvis blir klart for ham det grusomme som har skjedd, at han angivelig skulle ha tatt sin elskede av dage.

Sporliste
  «I Remember Now» (Chris DeGarmo, Geoff Tate, Michael Wilton) – 1:17
  «Anarchy-X» (DeGarmo) – 1:27
  «Revolution Calling» (Tate, Wilton) – 4:42
  «Operation: Mindcrime» (DeGarmo, Tate, Wilton) – 4:43
  «Speak» (Tate, Wilton) – 3:42
  «Spreading the Disease» (Tate, Wilton) – 4:07
  «The Mission» (DeGarmo) – 5:46
  «Suite Sister Mary» (DeGarmo, Tate) – 10:41 
  «The Needle Lies» (Tate, Wilton) – 3:08
  «Electric Requiem»' (Scott Rockenfield, Tate) – 1:22
  «Breaking the Silence» (DeGarmo, Tate) – 4:34
  «I Don't Believe in Love» (DeGarmo, Tate) – 4:23
  «Waiting for 22» (DeGarmo) – 1:05
  «My Empty Room» (Tate, Wilton) – 1:28
  «Eyes of a Stranger» (DeGarmo, Tate) – 6:39

Diverse listeplasseringer 
 # 1 «100 beste progressiv metal album» Digital Dream Door
 # 1 «Topp 10 heavy metal album fra 1988» About.com, Chad Bowar
 # 11 «Topp 100 heavy metal album» Metal-Rules.com, 2003
 # 34 «100 beste heavy metal album noensinne» Kerrang!, 1989

Referanser

Eksterne lenker   
 



Musikkalbum fra 1988
Queensrÿche-album
Konseptalbum